Temešvár

Temešvár (rum. Timişoara, maď. Temesvár) je mesto v západnom Rumunsku. Má rozlohu 130,5 km² a s počtom obyvateľov cez 331 927 (2016) je štvrtým najľudnatejším mestom v Rumunsku. Temešvár je ekonomickým a kultúrnym centrom Banátu. História Prvá zmienka o oblasti dnešného Temešváru pod menami ako Dibiscos, Bisiskos, Tibiskos, Tibiskon, Timbisko pochádza z roku 1019 z písomností byzantského cisára Basilea II., aj keď nie všetci historici sa zhodujú s identifikáciou spomínaných názvov so súčasným Temešvárom.[chýba zdroj] V dekréte uhorského kráľa Ondreja z roku 1212 sa taktiež spomína pevnosť Castrum Temesiensis a mesto samotné sa nachádza v dokumentoch z roku 1474. V roku 1552 bol Temešvár dobytý Turkami, pod kontrolu monarchie sa dostal až v roku 1716. Po znovuobsadení Habsburgovcami nastáva rozmach mesta. V roku 1718 bol v Temešvári otvorený prvý pivovar v Banáte a Transylvánii a neskôr aj prvá továreň na spracovanie tabaku (taktiež aj prvá tabaková továreň v dnešnom Rumunsku). V rokoch 1728 až 1771 bol postavený kanál Bega, spájajúci mesto s Dunajom. Mesto Temešvár bolo prvým v monarchii, ktoré malo verejné osvetlenie (z olejových lámp) a taktiež aj prvým v Európe s elektrickým verejným osvetlením. Po prvej svetovej vojne bolo krátko obsadené Srbmi, ktorí Temešvár opustili 26. júla 1919 a následne bol Trianonskou zmluvou prisúdený Rumunsku. Historické pamiatky Katedrála svätého Juraja – rímskokatolícka katedrála Katedrálny chrám Troch hierarchov – katedrála Rumunskej pravoslávnej cirkvi Etnické zloženie obyvateľstva Rumuni – 85,52 %Maďari – 7,64 %Nemci – 2,25 %Srbi – 1,98 %Rómovia – 0,96 %Bulhari – 0,38 %Ukrajinci – 0,23 %Slováci – 0,17 %Židia – 0,11 %a iní Náboženské zloženie obyvateľstva pravoslávni – 80,67 %rímski katolíci – 10,15 %pentekostalisti – 2,61 %reformovaní – 1,95 %baptisti – 1,48 %grécki katolíci – 1,22 %luteráni – 0,10 %a iní. Osobnosti mesta Nikolaus Lenau (* 1802 – † 1850), rakúsky básnik Károly Kerényi (* 1897 – † 1973), maďarsko-švajčiarsky psychológ, religionista a mytológ Ana Blandiana (* 1942), rumunská spisovateľka, poetka, esejistka a prekladateľka Herta Müllerová (* 1953), nemecká spisovateľka, držiteľka Nobelovej ceny Tőkés László, kňaz maďarskej národnosti, poslanec európskeho parlamentu, osobnosť rumunskej revolúcie. Partnerské mestá Cancún, Mexiko Faenza, Taliansko Gera, Nemecko Karlsruhe, Nemecko Mulhouse, Francúzsko Nový Sad, Srbsko Rueil-Malmaison, Francúzsko Sassari, Taliansko Segedín, Maďarsko Šen-čen, Čína Treviso, Taliansko Zrenjanin, Srbsko Iné projekty Commons ponúka multimediálne súbory na tému Temešvár Externé odkazy Máp Timisoara Timisoara Tourism Archivované 2018-05-01 na Wayback Machine En